section_heading: Povijest
paragraph_text: Toulon je priključen Francuskoj 1486., da bi ubrzo postao ratna luka. Luku i njezina utvrđenja gradili su kraljevi Karlo VIII., kralj Francuske i Luj XIV. Epidemija kuge je 1720. usmrtila polovicu stanovništva (13,000 ljudi). Tijekom Francuske revolucije 1793. rojalistički pobunjenici su u pomoć pozvali britansku mornaricu. Revolucionarne vlasti su zato poslale vojsku u opsadu Toulona. Mladi francuski topnički major Napoleon Bonaparte se ovdje proslavio kao zapovijednik, koji je protjerao intervencioniste i zauzeo grad u prosincu iste godine.